der muten voirs erflic vallen jairlicx x daghe in
julio aen ende op zeeke goede toebehoiren mathijse
kendlincx ende henricke lesens gheseghen te berthem
It de helicht van eene halve mudde rogs erflic der
maten van loven sinte andriemisse te betalen aen ende
op zeekere goede toebehoirende henricken oeghe gheleghen
te heidle ghelijck de scepen brieve van allen der voirs
rinten ghemaect nader uutwijsene ende begrijpen van
welcken twe leste porcelen den voirs janne lyme ende
gorijse dander helicht in deylinghen ghevallen is Ende
dese deylinghe aldus ghesciet zijnde hebben de voirs jan
lyme ende anne zijn wijf gorijs beghijns ende ghertruyt
zijn wijf den voirs janne van boeveroede mgrieten zijnen
wive robberde diericx ende fattelijnen zijne wive ghelooft
ghoet vast ghestentich ende van werden te houden ende
opt ghedeelte der selver goed miet behoirlicker manieren
vtheghen ende gherenucieert ende voirt den selven ghenoech
te doene van deser deilinghen wairt dat zij yet te nauwe
ghedaen hadden alsoe dat den selve janne van boeveroede
zijne wive robberde diericx zijnen wive ende huen
nacomelinghen tot eeuwighen daghen vast ende gestentich
sal moeghen wesen voirt hebben de voirs ptien deen den
anderen ghelooft voir hen ende huen nacomelinghen oft
soe gheboirde dat deen van hen huer rinte in deilinghe
ter valvachen
ghevallen niet en volghden na inhout der deylinghen
oft enighe van dyien met rechte verboire dat zij dairaf
malcanderen inne staen sullen ende eck sijn quote den anderen
oprichten behalven dat zij alle tyerst gheroepen sullen sijn
om dat te hulpen vandroirden Ende wes erfgoede men
namaels bevonde hier niet ghedeilt zijnde dat zij die